**NOTĂ DE FUNDAMENTARE**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Hotărâre**  **privind aprobarea sumei din bugetul asigurărilor pentru şomaj pe anul 2016 ce se va aloca pentru plata venitului lunar de completare pentru persoanele disponibilizate de la Regia Autonomă pentru Activități Nucleare Drobeta - Turnu Severin** | | | | | | | | | | | |
| **Secţiunea a 2-a**  **Motivul emiterii actului normativ** | | | | | | | | | | | |
| **1. Descrierea situaţiei actuale** | Ordonanţa de urgenţă a Guvernului nr. 36/2013, aprobată cu completări prin Legea nr.259/2013, reglementează măsurile de protecţie socială de care beneficiază persoanele disponibilizate prin concedieri colective efectuate în baza unui plan de disponibilizare, din cadrul unor societăţi naţionale, regii autonome, companii naţionale şi societăţi comerciale cu capital majoritar de stat, precum şi a societăţilor comerciale şi regiilor autonome subordonate autorităţilor administraţiei publice locale.  În conformitate cu prevederile art.1 alin.(1) din Ordonanţa de urgenţă a Guvernului nr. 36/2013, aprobată cu completări prin Legea nr. 259/2013, persoanele disponibilizate de la operatorii economici cu capital majoritar de stat beneficiază de un venit de completare, iar la art.2 se prevede că, prin hotărâre a Guvernului, la propunerea ministerelor de resort, se vor aproba sumele din bugetul asigurărilor pentru şomaj ce se vor aloca pentru plata venitului lunar de completare în beneficiul persoanelor disponibilizate de la operatorii economici care pot efectua concedieri colective în condiţiile în care există un plan de disponibilizare aprobat potrivit legii.  În conformitate cu prevederile art.1 alin.(1) din Ordonanţa de urgenţă a Guvernului nr. 36/2013, aprobată cu completări prin Legea nr.259/2013, măsurile de protecţie socială se acordă în baza unui plan de disponibilizare întocmit în condiţiile legii.  Prin Ordonanța Guvernului nr. 13/2014 privind reglementarea unor măsuri fiscal-bugetare, aprobată prin Legea nr. 85/2015 s-a creat cadrul legal ca personalul disponibilizat de la Regia Autonomă pentru Activități Nucleare, în insolvență, să beneficieze de măsurile de protecție socială prevăzute de Ordonanța de urgență a Guvernului nr. 36/2013.  În același scop, prin Ordonanța de urgență a Guvernului nr. 19/2015 pentru modificarea şi completarea Ordonanţei de urgenţă a Guvernului nr. 36/2013 privind aplicarea în perioada 2013-2018 a unor măsuri de protecţie socială acordată persoanelor disponibilizate prin concedieri colective efectuate în baza planurilor de disponibilizare, s-a stabilit faptul că planul de disponibilizare poate fi aplicat și în cazul operatorilor economici care își reduc activitatea, în speță fiind Regia Autonomă pentru Activități Nucleare, în insolvență.  S-a introdus astfel la art. 1 al Ordonanţei de urgenţă a Guvernului nr. 36/2013 un alineat distinct, alin.(11), cu următorul cuprins:  “Prevederile alin. (1) se aplica si persoanelor disponibilizate prin concedieri colective efectuate in baza unui plan de disponibilizare, din cadrul operatorilor economici care isi reduc activitatea, prevazuti in anexa.”  In anexa erau mentionați doi operatori economici, respectiv:  **1.** Regia Autonomă pentru Activități Nucleare Drobeta-Turnu Severin **2.** Societatea Națională Închideri de Mine Valea Jiului - S.A.  Este de menţionat faptul că, în conformitate cu prevederile art. II din Ordonanţa Guvernului nr. 13/2014 privind reglementarea unor măsuri fiscal-bugetare s-a reglementat pentru salariaţii RAAN posibilitatea de a beneficia de măsurile de protecţie socială prevăzute de Ordonanţei de urgenţă a Guvernului nr. 36/2013 privind aplicarea în perioada 2013-2018 a unor măsuri de protecţie socială acordată persoanelor disponibilizate prin concedieri colective efectuate în baza planurilor de disponibilizare, aprobată cu completări prin Legea nr. 259/2013, după cum urmează:  *“Prin derogare de la prevederile**art. 10 din Ordonanţa Guvernului nr. 29/2013 privind reglementarea unor măsuri bugetare, cu modificările ulterioare, venitul lunar de completare prevăzut de**Ordonanţa de urgenţă a Guvernului nr. 36/2013 privind aplicarea în perioada 2013-2018 a unor măsuri de protecţie socială acordată persoanelor disponibilizate prin concedieri colective efectuate în baza planurilor de disponibilizare, aprobată cu completări prin**Legea nr. 259/2013, se acordă şi persoanelor disponibilizate de la Regia Autonomă pentru Activităţi Nucleare Drobeta Turnu-Severin.”*  Regia Autonomă pentru Activităţi Nucleare Drobeta Turnu-Severin (în continuare şi RAAN) a fost înfiinţată prin Hotărârea Guvernului nr. 365/1998 privind înfiinţarea Companiei Naţionale de Electricitate - S.A., a Societăţii Naţionale "Nuclearelectrica" - S.A. (SNN) şi a Regiei Autonome pentru Activităţi Nucleare prin reorganizarea Regiei Autonome de Electricitate "Renel", având ca principal obiect de activitate (i) producerea cantităților de apă grea pentru acoperirea necesarului destinat Centralei nuclearo-electrice de la Cernavodă, conform strategiilor naționale în domeniul energeticii nucleare din România și (ii) producerea aburului tehnologic necesar instalațiilor de producerea a apei grele, precum și a agentului termic destinat serviciului de termoficare a municipiului Drobeta Turnu Severin.  Ca urmare a constituirii unui volum de arierate către bugetul de stat şi către diverşi furnizori, care depăşea posibilităţile şi resursele financiare de plată ale RAAN, pentru evitarea unor executări silite impuse de creditori, cu efecte majore asupra regiei, în temeiul Ordonanţei de urgenţă a Guvernului nr. 85/2013 a fost declanșată procedura insolvenţei la Regia Autonomă pentru Activităţi Nucleare Drobeta - Turnu Severin, activitatea acesteia desfășurându-se în baza unui Plan de reorganizare elaborat de administratorul judiciar, aprobat de creditori și admis de Tribunalul Mehedinți.  La data elaborării Planului de disponibilizare, respectiv 27.07.2015, RAAN, în insolvență, avea un număr de 2.195 salariaţi.  Prin Planul de disponibilizare, aprobat potrivit legii ca urmare a reducerii activității regiei,se propune disponibilizarea a 2.045 de salariaţi, în două etape, respectiv:   * Etapa I – 1.525 salariați la 01.10.2015; * Etapa II – 520 salariați la 31.08.2016.   Prin Hotărârea Guvernului nr. 677/2015 *privind aprobarea sumei din bugetul asigurărilor pentru şomaj pe anul 2016 ce se va aloca pentru plata venitului lunar de completare pentru persoanele disponibilizate de la Regia Autonomă pentru Activități Nucleare Drobeta - Turnu Severin*, s-a aprobat suma de 3.697 mii lei din bugetul asigurărilor pentru somaj pentru anul 2015, pentru plata drepturilor prevăzute de art. 7 lit. b) din Ordonanţa de urgenţă a Guvernului nr. 36/2013 privind aplicarea în perioada 2013-2018 a unor măsuri de protecţie socială acordată persoanelor disponibilizate prin concedieri colective efectuate în baza planurilor de disponibilizare, aprobată cu completări prin Legea nr. 259/2013 și modificată prin Ordonanța de urgență a Guvernului nr. 19/2015 în beneficiul persoanelor disponibilizate în etapa I de la Regia Autonomă pentru Activități Nucleare Drobeta Turnu Severin în condiţiile Planului de disponibilizare, ca urmare a reducerii activității Regiei Autonome pentru Activitați Nucleare, aprobat potrivit legii.  Din suma prevăzută în Hotărârea Guvernului nr. 677/2015 de 3.697 mii lei, în anul 2015 s-a cheltuit de la bugetul asigurărilor pentru șomaj suma de 3.463 mii lei.  Prin Sentința nr. 10/28.01.2016 pronuntată Tribunalul Mehedinți, în dosarul nr. 9089/101/2013, s-a dispus începerea procedurii falimentului și dizolvarea debitoarei Regia Autonomă pentru Activităţi Nucleare Drobeta - Turnu Severin și ridicarea dreptului de administrare al acestei.  Punerea in executare a sentinței menționate a fost suspendată, până la data de 14.06.2016, când prin Hotărârea definitivă nr. 563, Curtea de Apel Craiova a respins apelurile formulate împotriva Sentința nr. 10/28.01.2016 pronuntată Tribunalul Mehedinți, în dosarul nr. 9089/101/2013.  Având în vedere intrarea în faliment a RAAN, cu consecința încetării activității acesteia, se impune devansarea termenului de punere în aplicare a etapei II a Planului de disponibilizare, respectiv de la 31.08.2016 la 30.06.2016.  Influența disponibilizării salariaților, în cele două etape și în condițiile decalării etapei II de la 31.08.2016 la 30.06.2016, asupra bugetului asigurărilor de șomaj este de 54.470 mii lei, din care: 2015 – 3.463 mii lei, 2016 – 24.191mii lei, 2017 – 25.500 mii lei, 2018 – 4.776 mii lei. | | | | | | | | | | |
| **2. Schimbări preconizate** | Prin prezentul act normativ se aprobă suma din bugetul asigurărilor pentru şomaj pentru anul 2016 ce se va aloca pentru plata venitului lunar de completare catre persoanele diponibilizate de la RAAN în baza Planurilor de disponibilizare, respectiv suma 24.191 mii lei. | | | | | | | | | | |
| **3. Alte informaţii** | Direcţiile de specialitate din cadrul Ministerului Energiei au verificat îndeplinirea condiţiilor prevăzute de art.1 alin. (3) şi (4) din Ordonanţa de urgenţă a Guvernului nr. 36/2013, aprobată cu completări prin Legea nr.259/2013, potrivit prevederilor art.3 din Normele metodologice aprobate prin Hotărârea Guvernului nr. 478/2013. Ministerul Energiei îşi asumă, în condiţiile legii, un singur plan de disponibilizare cuprinzând două etape, una la data de 01.10.2015 și cea de-a doua la 30.06.2016. | | | | | | | | | | |
| **Secţiunea a 3-a - Impactul socio-economic al proiectului de act normativ** | | | | | | | | | | | |
| **1. Impactul macro-economic** | | | | Proiectul de act normativ nu se referă la acest subiect | | | | | | | |
| **11.Impactul asupra mediului concurenţial şi domeniul ajutoarelor de stat** | | | | Proiectul de act normativ nu se referă la acest subiect | | | | | | | |
| **2. Impactul asupra mediului de afaceri** | | | | Proiectul de act normativ nu se referă la acest subiect | | | | | | | |
| **21.Impactul asupra sarcinilor administrative** | | | | Proiectul de act normativ nu se referă la acest subiect | | | | | | | |
| **22.Impactul asupra întreprinderilor mici și mijlocii** | | | | Proiectul de act normativ nu se referă la acest subiect | | | | | | | |
| **3. Impactul social** | | | | Proiectul de act normativ nu se referă la acest subiect | | | | | | | |
| **4. Impactul asupra mediului** | | | | Proiectul de act normativ nu se referă la acest subiect | | | | | | | |
| **5. Alte informaţii** | | | | Nu sunt | | | | | | | |
| **Secţiunea a 4-a**  **Impactul financiar asupra bugetului general consolidat,**  **atât pe termen scurt, pentru anul curent, cât şi pe termen lung (pe 5 ani)**  Proiectul de act normativ nu are impact asupra bugetului general consolidat | | | | | | | | | | | |
| - mii lei (RON) - | | | | | | | | | | | |
| Indicatori | | Anul curent | Următorii patru ani | | | | | | | | Media pe cinci ani |
| 1 | | 2016 | 2017 | | | | 2018 | 2019 | 2020 |  | |
| **1**1. Modificări ale veniturilor bugetare, plus/minus, din care:  a) buget de stat, din acesta:   1. impozit pe profit 2. impozit pe venit   b) bugete locale   1. impozit pe profit   c) bugetul asigurărilor sociale de stat:  contribuţii de asigurări | |  |  | | | |  |  |  |  | |
| **2**. Modificări ale cheltuielilor bugetare în minus din care:  a) buget de stat, din acesta:  (i) cheltuieli de personal  (ii) bunuri şi servicii  b) bugete locale:  (i) cheltuieli de personal  (ii) bunuri şi servicii  c) bugetul asigurărilor sociale de stat –bugetul asigurărilor de somaj:  (i) cheltuieli de personal  (ii) bunuri şi servicii | | **24.191**  **24.191** | **25.500**  **25.500** | | | | **4.776**  **4.776** | **0**  **0** | **0**  **0** | **11.586**  **11.586** | |
| 3. Impact financiar, plus/minus din care:  a) buget de stat- bugetul asigurărilor de somaj  b) bugete locale | | **- 24.191** | **- 25.500** | | | | **- 4.776** | **0** | **0** | **-11.586** | |
| 4. Propuneri pentru acoperirea creşterii cheltuielilor bugetare | |  |  | | | |  |  |  |  | |
| 5.Propuneri pentru a compensa reducerea veniturilor bugetare | |  |  | | | |  |  |  |  | |
| 6. Calcule detaliate privind fundamentarea modificărilor veniturilor si/sau cheltuielilor bugetare | |  |  | | | |  |  |  |  | |
| 7. Alte informaţii | | Influențele determinate de aplicarea actului normativ se încadrează în bugetul asigurărilor pentru șomaj aprobat pentru anul 2016 și în estimările pe anii următori. | | | | | | | | | |
| **Secţiunea a 5-a**  **Efectele proiectului de act normativ asupra legislaţiei în vigoare** | | | | | | | | | | | |
| **1. Măsuri normative necesare pentru aplicarea prevederilor proiectului de act normativ (acte normative în vigoare ce vor fi modificate sau abrogate, ca urmare a intrării în vigoare a proiectului de act normativ):**  *a) acte normative care se modifică sau se abrogă ca urmare a intrării în vigoare a proiectului de act normativ;*  *b) acte normative ce urmează a fi elaborate în vederea implementării noilor dispoziţii.* | | | | | |  | | | | | |
| **11. Compatibilitatea proiectului de act normativ cu legislația în domeniul achizițiilor publice** | | | | | | Proiectul de act normativ nu se referă la acest subiect. | | | | | |
| **2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare** | | | | | | Proiectul de act normativ nu se referă la acest subiect. | | | | | |
| **3. Mãsuri normative necesare aplicãrii directe a actelor normative comunitare** | | | | | | Proiectul de act normativ nu se referă la acest subiect. | | | | | |
| **4. Hotãrâri ale Curţii de Justiţie a Uniunii Europene** | | | | | | Proiectul de act normativ nu se referă la acest subiect. | | | | | |
| **5. Alte acte normative şi/sau documente internaţionale din care decurg angajamente, făcându-se referire la un anume acord, o anume rezoluţie sau recomandare internaţională ori la alt document al unei organizaţii internaţionale** | | | | | | Proiectul de act normativ nu se referă la acest subiect. | | | | | |
| **6. Alte informaţii** | | | | | | Nu sunt. | | | | | |
| **Secţiunea a 6-a**  **Consultările efectuate în vederea elaborării proiectului de act normativ** | | | | | | | | | | | |
| **1. Informaţii privind procesul de consultare cu organizaţii neguvernamentale, institute de cercetare si alte organisme implicate** | | | | | | Proiectul de act normativ nu se referă la acest subiect. | | | | | |
| **2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legata de obiectul proiectului de act normativ** | | | | | | Proiectul de act normativ nu se referă la acest subiect. | | | | | |
| **3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative** | | | | | | Proiectul de act normativ nu se referă la acest subiect. | | | | | |
| **4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente** | | | | | | Proiectul de act normativ nu se referă la acest subiect. | | | | | |
| **5. Informaţii privind avizarea de către:**  a) Consiliul Legislativ;  b) Consiliul Suprem de Apărare a Ţării;  c) Consiliul Economic si Social;  d) Consiliul Concurentei;  e) Curtea de Conturi | | | | | | Proiectul de act normativ se supune avizului Consiliului Economic şi Social.  Se solicită în condiţiile legii, avizul Consiliului Legislativ. | | | | | |
| **6. Alte informaţii** | | | | | | Nu sunt. | | | | | |
| **Secţiunea a 7-a**  **Activităţi de informare publică privind elaborarea**  **şi implementarea proiectului de act normativ** | | | | | | | | | | | |
| **1. Informarea societăţii civile cu privire la necesitatea elaborării proiectului de act normativ** | | | | | Prezentul act normativ nu se supune procedurilor de transparenţă decizională, conform Legii nr. 52/2003 privind transparenţa decizională în administraţia publică, fiind un act normativ cu caracter individual. | | | | | | |
| **2. Informarea societăţii civile cu privire la eventualul impact asupra mediului în urma implementării proiectului de act normativ, precum si efectele asupra sănătăţii şi securităţii cetăţenilor sau diversităţii biologice** | | | | | Nu este cazul. | | | | | | |
| **3. Alte informaţii** | | | | | Proiectul de act normativ nu se referă la acest subiect. | | | | | | |
| **Secţiunea a 8-a** - **Măsuri de implementare** | | | | | | | | | | | |
| **1. Masurile de punere în aplicare a proiectului de act normativ de către autorităţile administraţiei publice centrale si/sau locale - înfiinţarea unor noi organisme sau extinderea competentelor instituţiilor existente** | | | | | Proiectul de act normativ nu se referă la acest subiect. | | | | | | |
| **2. Alte informaţii** | | | | | Nu sunt. | | | | | | |

Faţă de cele prezentate, în temeiul art. 108 din Constituţia României, republicată, al art. 1 alin.(11), art. 2 şi 19 din Ordonanţa de urgenţă a Guvernului nr. 36/2013 privind aplicarea în perioada 2013-2018 a unor măsuri de protecţie socială acordată persoanelor disponibilizate prin concedieri colective efectuate în baza planurilor de disponibilizare, aprobată cu completări prin Legea nr. 259/2013, precum și al art. II din Ordonanţa de Guvernului nr. 13/2014 privind reglementarea unor măsuri fiscal-bugetare, aprobată prin Legea nr. 85/2015, s-a elaborat prezentul proiect de Hotărâre privind aprobarea sumei din bugetul asigurărilor pentru şomaj pe anul 2016 ce se va aloca pentru plata venitului lunar de completare pentru persoanele disponibilizate de la Regia Autonomă pentru Activități Nucleare Drobeta - Turnu Severin, pe care, dacă sunteţi de acord, vă rugăm sa-l adoptaţi.

**ENERGIEI,**

|  |  |
| --- | --- |
| **Ministrul Energiei**  **Victor Vlad GRIGORESCU** | |
| ***Avizăm favorabil:***  **Viceprim-ministru, Ministrul economiei, comerțului**  **și relațiilor cu mediul de afaceri**  **Costin Grigore BORC** | |
| **Ministrul Muncii, Familiei, Protecţiei Sociale şi**  **Persoanelor Vârstnice**  **Dragoș Nicolae PÂSLARU** | **r VlMinistrul Finanţelor Publice**  **Anca Dana DRAGU** |

**Ministrul Justiţiei**

**Raluca Alexandra PRUNĂ**